Morrigan Aensland

Η Morrigan Aensland (ιαπωνικά: モリガン・アーンスランド, Χέπμπορν: Morigan Ānsurando) είναι πλασματική αντιηρωίδα και η θηλυκή πρωταγωνίστρια στη σειρά βιντεοπαιχνιδιών Darkstalkers της Capcom. Πρωτοεμφανίστηκε το 1994 στο Darkstalkers: The Night Warriors και έκτοτε έχει εμφανιστεί σε όλα τα παιχνίδια της σειράς και σε διάφορα άλλα σχετικά μέσα και προϊόντα, αλλά και σε παιχνίδια άλλων σειρών, κυρίως στις σειρές Marvel vs. Capcom και SNK vs. Capcom. Δημιουργήθηκε από τον Άλεξ Χιμένεθ σε συνεργασία με την ιαπωνική σχεδιαστική ομάδα της Capcom.Στη σειρά, είναι σούκουμπους και πανίσχυρη πριγκίπισσα (μετέπειτα βασίλισσα) του δαιμονικού βασιλείου Makai. Είναι ματαιόδοξη και ζει σχεδόν μόνο για την ευχαρίστηση της μάχης. Ωστόσο, σιγά σιγά ξεκινάει να παίρνει σοβαρά τις βασιλικές της υποχρεώσεις, παρόλο που έχει γοητευτεί εμμονικά με τον κόσμο των ανθρώπων. Η Morrigan έχει ένα διπλότυπο που είναι σαν αδερφή της, την Lilith, και έναν εχθρό, τον Demitri Maximoff. Οι κινήσεις της θυμίζουν αυτές του Ryu και του Ken από τα Street Fighter.

 Νωρίς στην ανάπτυξη του Darkstalkers: The Night Warriors, η ομάδα αποφάσισε να δημιουργήσει δύο θηλυκούς χαρακτήρες: μία γυναίκα γάτα και ένα βαμπίρ, χαρακτήρες που θα γίνονταν η Felicia και η Morrigan, αντίστοιχα. Αρχικά, η Felicia θα ήταν ο "σέξι" χαρακτήρας του παιχνιδιού, και η Morrigan ο χαριτωμένος. Ωστόσο, το σχέδιο της Morrigan απέκτησε ένα πιο σεξουαλικό τόνο, πράγμα που οδήγησε στο να αλλαχτεί το κόνσεπτ της Felicia. Οι Ιάπωνες σχεδιαστές ξεκίνησαν να αναπτύσσουν μια πλοκή για το παιχνιδι από τις πολύ απλοϊκές ιστορίες μόνο της Morrigan και του Demitri. Τα ονόματα αυτών των δύο χαρακτήρων προτάθηκαν από το προσωπικό της εταιρείας στο εξωτερικό, για ένιωθαν ότι θα έδιναν στους χαρακτήρες μια πιο αριστοκρατική αίσθηση. Η σχέση μεταξύ Morrigan και Demitri χτίστηκε με βάση αυτό το παιχνίδι.Ο χαρακτήρας της Morrigan ήταν σχεδιασμένος ως ένα πολύ μυώδες θηλυκό βαμπίρ, εμπνευσμένος από την χαρακτήρα Devilman Lady του σχεδιαστή manga Γκο Ναγκαΐ. Ωστόσο, ο δημιουργός του Darkstalkers και παραγωγός της Capcom USA, Άλεξ Χιμένεθ, άλλαξε τη Morrigan σε σούκουμπους, επειδή υπήρχε ήδη βαμπίρ στο παιχνίδι, τον Demitri.Ο ρόλος της Morrigan στο παιχνίδι σκόπευε να είναι όμοιος με αυτόν της Chun-Li από τη σειρά πάλης της Capcom Street Fighter. Το κοστύμι της αντικατοπτρίζει "την προσωπικότητά της: κάπου ανάμεσα σε έναν δαίμονα που μοιάζει με νυχτερίδα και έναν γοητευτικό εραστή". Το Kotaku την αποκάλεσε ως μία από τις "λιγότερο ντυμένες θηλυκές χαρακτήρες" και "μία από τις πιο fan servicey" (φτιαγμένες για να ικανοποιούν το κοινό) χαρακτήρες της Capcom.Στα περισσότερα παιχνίδια μέχρι το 2011, στη Morrigan δίνει τη φωνή της η Γιαγιόι Τζινγκουτζί, μέχρι που αντικαταστάθηκε απλο τη Ρίε Τανάκα. Την αγγλική φωνή της δίνει η Έριν Φιτζέραλντ στο Cross Edge και η Σιόμπαν Φλιν στο Marvel vs. Capcom 3 και την αναβάθμισή του. Έχουν κατασκευαστεί πολλές και διαφορετικές φιγούρες και αγαλματίδια από διαφορετικούς κατασκευαστές. Αυτές περιλαμβάνουν κυκλοφορίες της ίδιας της Capcom, αλλά και, μεταξύ άλλων, των εταιρειών Bandai, Banpresto, Diamond Select Toys, E246, Epoch, HBC-Brote, Heihachi Zazen, Kotobukiya, Kurushima, Marvel, Max Factory, Mersa, Moby Dick, Modeler's High, Oonishi Kouji, OOXOO, Organic, Pop Culture Shock Collectibles, SOTA Toys, Yamato, Yoiko, και Yujin.Άλλα προϊόντα με θέμα τη Morrigan συμπεριλαμβάνουν πάπυρους τοίχου και αφίσες, μπλούζες, θήκες κινητών, πετσέτες και άλλα. Επιπλέον, περιλαμβάνεται σε διάφορα βιβλία τέχνης των Darkstalkers, και έχει κοσμίσει τα εξώφυλλα βιβλίων της UDON όπως το Darkstalkers Graphic File, το Darkstalkers Tribute και το Darkstalkers Official Complete Works, αλλά και στο συλλεκτικό παιχνίδι με κάρτες Universal Fighting System για το οποίο το Συλλεκτικό Κουτί Morrigan (Morrigan Collector's Tin) κυκλοφόρησε το 2014. Morrigan Aensland στη Wikia